Държавен вестник, бр. 25, 2021 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  25
(2) Конкретните критерии се определят от 
оператора чрез въвеждането им в платформата.
(3) Операторът може по всяко време и по 
своя преценка да допълва, изменя и премах­
ва въведени критерии или да създава нови 
критерии извън изброените в ал. 1 в съответ­
ствие с развитието и динамиката на пазара 
на електрическа енергия.
(4) Действията по ал. 3 не са свързани със 
и не налагат изменение на правилата.
(5) В срок от три работни дни операторът 
уведомява търговците за промените по ал. 3.
Чл. 14. (1) Съдържанието на офертите се 
определя от търговеца и включва различни 
комбинации от следните основни критерии:
1. начин на формиране на цената – фикси­
рана или динамична цена за активна енергия 
и варианти;
2. включени или невключени разходи за 
небаланси в цената за активна енергия;
3. срок на договора;
4. право на търговеца едностранно да про­
меня условията на договора с предизвестие или 
договор, при който условията не се променят 
за срока на неговото действие;
5. наличие, съответно липса, на клауза 
за автоматично изменение на цената за ак­
тивна енергия/разходите за небаланси при 
настъпване на определено събитие или след 
определен срок;
6. наличие, съответно липса, на клауза за 
автоматично продължаване срока на договора 
с нов срок;
7. предоставяне, съответно непредоставяне, 
на обезпечение от клиента;
8. 100 % електрическа енергия, произведена 
от възобновяеми източници;
9. наличие, съответно липса, на промоци­
онален период;
10. включено или невключено авансово 
плащане от клиента на потребяваната елек­
трическа енергия за определен период;
11. включена или невключена възможност 
за предоставяне на енергийноефективни услуги 
от търговеца; 
12. възможност или невъзможност за пре­
доставяне на отстъпка от цената;
13. други.
(2) Конкретните критерии по отношение 
на съдържанието на офертите, от които тър­
говците могат да избират, се определят от 
оператора чрез въвеждането им в платформа­
та. Операторът определя също и кои от тези 
критерии са задължителни и кои не.
(3) Операторът може по всяко време и по 
своя преценка да допълва, изменя и премахва 
въведени критерии или да създава нови таки­
ва извън изброените в ал. 1 в съответствие с 
развитието и динамиката на пазара, както и 
с оглед защитата на интересите на крайните 
клиенти и на добросъвестните търговци.
(4) Действията по ал. 3 не са свързани със 
и не налагат изменение на правилата.
(5) В срок от три работни дни операторът 
уведомява търговците за промените по ал. 3.
Чл. 15. Оферта, която се различава от 
друга най-малко по един критерий, се счита 
за отделен вид оферта.
Г л а в а  ч е т в ъ р т а
ИЗГОТВЯНЕ, ПУБЛИКУВАНЕ, АКТУАЛИ­
ЗИРАНЕ И ПРЕМАХВАНЕ НА ОФЕРТИ
Чл. 16. (1) Публикуването на оферти на 
платформата е възможно само от регистрирани 
търговци на електрическа енергия.
(2) Търговците са длъжни да публикуват 
на платформата всички оферти, които пред­
лагат на крайни клиенти, с изключение на 
предлаганите индивидуални оферти.
Чл. 17. (1) Изготвянето на оферта се извърш­
ва след влизане на платформата и попълване 
на всички задължителни полета.
(2) До окончателното оформяне на оферта 
въведените данни в задължителните полета 
могат да бъдат променяни. След финализиране 
на офертата същата се записва в профила на 
търговеца, без да се публикува на платформата.
(3) По преценка на търговеца оферта, за­
писана в неговия профил, се публикува на 
платформата за определен от търговеца период.
(4) Търговецът следи и е длъжен да премахне 
от публикуваните оферти всяка публикувана 
от него оферта, която е идентична на вече 
публикувана от него такава. Такава оферта 
може да бъде премахната и от оператора, за 
което се уведомява търговецът.
(5) След публикуването є на платформата 
офертата не може да бъде променяна освен 
в случаите на чл. 19 и 20.
Чл. 18. След публикуването є офертата 
обвързва търговеца по отношение на всички 
нейни критерии.
Чл. 19. (1) Публикуваните на платформата 
оферти могат да бъдат премахнати от списъка 
на публикуваните оферти, а информацията за 
тях се запазва в базата данни на платформата.
(2) Смяна на публикувана оферта е въз­
можна чрез въвеждане на нова оферта или 
неподновяване на съществуващата. При не­
подновяване на офертата същата ще бъде пре­
махната от списъка на публикуваните оферти. 
Сменената оферта може да бъде премахната 
от списъка на публикуваните оферти или да 
бъде запазена в профила на търговеца.
Чл. 20. В случаите на чл. 13, ал. 3 и чл. 14, 
ал. 3 търговецът е длъжен да актуализира 
офертите си спрямо нововъведените/изме­
нените задължителни критерии в срок от 5 
работни дни от получаване на съответното 
уведомление по чл. 13, ал. 5 или чл. 14, ал. 5. 
До извършване на актуализирането офертите 
няма да бъдат активни.